***Unlocked*** er en britisk-amerikansk actionfilm fra 2017, regissert av Michael Apted. Manus ble skrevet av Peter O'Brien. Hovedrollene besittes av Noomi Rapace, Orlando Bloom, Michael Douglas, John Malkovich og Toni Collette. Filmen ble først publisert i Storbritannia den 5. mai 2017 av Lionsgate.

Sammendrag
----------

En CIA-operasjon ledet av agent Alice Racine (spilt av Noomi Rapace) mislykkes i Paris. Hun begynner kort tid senere å arbeide undercover i London. Området har lenge vært beryktet som et arnested for islamsk ekstremisme. Racine får tak i hemmelig informasjon som hun sender videre til forskjellige sikkerhetstjenester, inkludert til MI5-etterretningssjef Emily Knowles. Racines tidligere stasjonssjef og mentor Eric Lasch (spilt av Michael Douglas) mener at Racine ikke burde føle seg skyldig for dødsfallene under hennes tidligere operasjon i Paris, og de har behov for henne i fremtidige aktive operasjoner. CIA og MI5 får høre om en radikal imam Yazid Khaleel i London som planlegger biologisk krigføring på et amerikansk mål på britisk jord, i samarbeid med en amerikansk-født islamsk-konvertitt David Mercer. Frank Sutter, en ansatt fra CIAs kontor i London, forteller Racine at hun nettopp har fått ordre direkte fra Europas divisjonssjef Bob Hunter (spilt av John Malkovich) for å hjelpe dem med å avhøre Khaleels fangede sendebud, Lateef.

Racine reiser til et hotell hvor Lateef holdes fanget, og hun lokker en beskjed ut av ham som Lateef personlig skulle levere til David Mercer. Før Racine rekker å fortelle om meldingen til Frank Sutter, får Racine en telefon fra hennes sjef, Ed Romley, som gir henne nøyaktig samme oppdrag som Frank Sutter tidligere gjorde. Racine innser at hun har blitt lurt av Sutter, og hun forsøker å ta med seg Lateef fra fangenskapet deres. Men Lateef dør under en skuddveksling, og Racine trekker seg tilbake til Eric Laschs leilighet. Leiligheten blir angrepet, og Racine blir vitne til at Lasch dør. Hun kommer seg unna til et annet hus eid av Lasch, hvor hun pågriper innbruddstyv, Jack Jackott, som var opptatt med å rane leiligheten. Racine holder tyven fanget på soverommet, og hun kontakter Bob Hunter og Ed Romley. Til tross for at de påstår at de tror på henne, velger de å sende CIA-mannskap for å pågripe henne. Etter å ha slåss mot to av CIA-ansatte, blir hun reddet av Jack Alcott (spilt av Orlando Bloom) som avslører at han var en tidligere Royal Marine som tjenestegjorde under Irak-krigen. Racine går motvillig med på å slå seg sammen med ham. Racine søker hjelp fra Amjad, som Racine ble kjent med da hun arbeidet undercover i London.

Racine og Alcott konfronterer imam Yazid Khaleel i en marokkansk restaurant, hvor han påstår at han ikke lenger tror på den radikale ekstremismen han fremmer. Selv om han har gitt budet sitt ordre om å avbryte terror-angrepet, tror Khaleel at David Mercer fremdeles kommer til å fortsette med terror-planene sine. Racine oppdager at Alcott samarbeider med Sutter, og de begynner å slåss. Racine stikker av, og Alcott blir drept. Racine henvender seg til Emily Knowles (spilt av Toni Collette) som går med på å hjelpe Amjad og møte Mercer. Knowles avslører overfor Racine at etterretning fra det franske DGSI antyder at sjefer på høyt nivå i CIA lot det tidligere angrepet i Paris finne sted, fordi ett av ofrene som ble drept i det bombe-angrepet var en tidligere CIA-ansatt og varsler. Romleys team sporer kulene som ble brukt i et drap på CIA-ansatte til en skarpskytterrifle. Samme våpen som nylig ble hentet ut av den korrupte MI5-agenten John Wilson. Wilson er nå en del av gruppen som skal støtte Knowles og Amjad. Wilson skyter flere agenter, han skader Knowles, men han lar være å drepe Racine. Amjad blir også drept i denne kryssilden.

Racine får høre om et møte organisert av Frank Sutter. Det viser seg Eric Lasch fremdeles er i live, og han faktisk konspirerer med Sutter. Racine dreper Sutter, men etter en kort og intens kamp slipper Lasch unna. Racine sporer ham opp til et gammelt lager i nærheten av Wembley Stadium, der to lag snart skal spille amerikansk fotball. Alle billettene er utsolgt, og det kommer til å være helt fullt av sivile tilskuere ved kampen. Lasch avslører at han faktisk ønsker at det biologiske angrepet skal finne sted: Alle de tilreisende amerikanske turistene kommer til å frakte dette viruset tilbake til USA, og dermed tvinge den amerikanske regjeringen til å ta trusselen om biologisk krigføring mer på alvor.

Etter å ha skutt John Wilson, begynner Racine og Lasch å slåss. Lasch faller til sin død, og Racine klarer å forhindre at viruset sprer seg. CIA oppdager at Mercer ønsker å flykte til Syria, og Hunter instruerer Racine om å avskjære Mercer. Når Mercer er på vei til et møte med en støttespiller i Praha, angriper Racine ham og dreper ham. Filmen avslutter med at Bob Hunter møter Racine, og ønsker henne velkommen tilbake til aktiv tjeneste i CIA.

Skuespillere
------------

Noomi Rapace
* Noomi Rapace i rollen som Alice Racine, en CIA-offiser.
* Orlando Bloom som Jack Alcott, en kriminell og tidligere britisk soldat.
* Michael Douglas som Eric Lasch, den tidligere CIA-stasjonssjef i Paris, og Racines tidligere mentor.
* John Malkovich som Bob Hunter, divisjonssjef for CIA
* Toni Collette som Emily Knowles, ansatt i det britiske MI5
* Brian Caspe som Ed Romley fra CIA
* Matthew Marsh som Frank Sutter
* Michael Epp som David Mercer, en amerikansk-født konvertitt og terrorist
* Philip Brodie som John Wilson, en korrupt MI5-offiser
* Tosin Cole som Amjad, en ung taxi-sjåfør og venn av Racine
* Jessica Boone som Romleys assistent i CIA
* Makram Khoury som Imam Yazid Khaleel. En radikal islamsk predikant, og terrorist-leder

Eksterne lenker
---------------

* (en) *Unlocked* på Internet Movie Database Rediger på Wikidata

* (no) *Unlocked* hos Filmfront Rediger på Wikidata

* (da) *Unlocked* i Danmark Nationale Filminstitut Rediger på Wikidata

* (en) *Unlocked* på AllMovie Rediger på Wikidata

* (fr) *Unlocked* på Allociné Rediger på Wikidata

* (nl) *Unlocked* på MovieMeter Rediger på Wikidata

* (en) *Unlocked* på Rotten Tomatoes Rediger på Wikidata

* (en) *Unlocked* på Metacritic Rediger på Wikidata

* (en) *Unlocked* på Box Office Mojo Rediger på Wikidata
* Hollywood Reporter
* Film-trailer, Youtube.com

|  |  |
| --- | --- |
| Oppslagsverk/autoritetsdata | BBC Things
 |